**

REPUBLIKA HRVATSKA

VUKOVARSKO-SRIJEMSKA ŽUPANIJA

****

 **OPĆINA TOVARNIK**

 **OPĆINSKO VIJEĆE**

KLASA: 024-03/24-01/22

URBROJ: 2196-28-02-24-01

Tovarnik, 3. rujna 2024.

Temeljem čl. 31. Statuta Općine Tovarnik („Službeni vjesnik“ Vukovarsko srijemske-županije, broj 3/22), Općinsko vijeće Općine Tovarnik, na svojoj 26. sjednici održanoj dana 3. rujna 2024. godine, d o n o s i

**ODLUKU O NAKNADAMA ČLANOVA RADNIH TIJELA KOJA IMENUJU OPĆINSKO VIJEĆE I OPĆINSKI NAČELNIK**

**Članak 1.**

Ovom Odlukom utvrđuje se visina naknade članovima radnih tijela (komisije, odbori, povjerenstva i sl.) koje imenuju Općinsko vijeće i Općinski načelnik.

**Članak 2.**

Pravo na naknadu u visini 17,00 eura neto za svaki započeti sat rada ima svaki predsjednik radnog tijela, bez obzira jeli zaposlen u Općini Tovarnik ili ne, koji prisustvuje na sjednici radnog tijela ili obavlja bilo kakav drugi posao određen odlukom o imenovanju radnog tijela.

Pravo na naknadu u visini 14,00 eura neto za svaki započeti sat rada ima svaki član radnog tijela, bez obzira jeli zaposlen u Općini Tovarnik ili ne, koji prisustvuje na sjednici radnog tijela ili obavlja bilo kakav drugi posao određen odlukom o imenovanju radnog tijela.

Iznimno od odredbi stavka 1. i 2. ovoga članka, ukoliko je predsjednik ili član radnog tijela zaposlenik Općine Tovarnik, a sastanak radnog tijela se održava u redovito radno vrijeme ( ponedjeljak - petak od 7 do 15 h), nema pravo na naknadu propisanu ovim člankom.

Iznimno od odredbi stavka 1. i 2. ovoga članka, ukoliko je član radnog tijela ujedno i vijećnik Općinskog vijeća Općine Tovarnik, nema pravo na naknadu propisanu ovim člankom zbog ograničenja iz članka 31a. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ br. 144/20)

**Članak 3.**

Radno tijelo je dužno na svakoj sjednici ili o svakom poslu koji obavlja sastaviti zapisnik u kojemu će točno biti naznačen početak i završetak sjednice odnosno posla koji se obavlja.

U slučaju da zapisnik o radu radnog tijela sastavlja zaposlenik Općine Tovarnik koji nije član radnog tijela ta osoba također ima pravo na naknadu iz članka 2. stavka 2. ove Odluke pod uvjetom da je rad ili sjednica radnog tijela o kojoj se sastavlja zapisnik izvan radnog vremena istoga.

**Članak 4.**

Zapisnik iz članka 3. stavka 1. ove Odluke pečatom i potpisom ovjerava Načelnik Općine Tovarnik te se isti dostavlja u računovodstvo te se temeljem njega vrši isplata naknade članovima radnog tijela i zapisničaru.

**Članak 5.**

Ova odluka stupa na snagu osmi dan od dana objave u „Službenom vjesniku“ Vukovarsko-srijemske županije, čime prestaje važiti Odluka o naknadama članovima radnih tijela ( „Službeni vjesnik“ Vukovarsko-srijemske županije br. 25/21 ) .

PREDSJEDNIK OPĆINSKOG VIJEĆA

Dubravko Blašković